Anunţ juridic important

|

52007PC0397

Propunere de decizie a Consiliului de autorizare a introducerii pe piaţă a produselor care conţin, sunt compuse sau fabricate din porumb modificat genetic 59122 (DAS-59122-7) în temeiul Regulamentului (CE) nr. 1829/2003 al Parlamentului European şi al Consiliului (Numai textele în limba engleză, franceză şi olandeză sunt autentice)  /* COM/2007/0397 final */

	[pic] | COMISIA COMUNITĂŢILOR EUROPENE |Bruxelles, 9.7.2007COM(2007) 397 finalPropunere deDECIZIE A CONSILIULUIde autorizare a introducerii pe piaţă a produselor care conţin, sunt compuse sau fabricate din porumb modificat genetic 59122 (DAS-59122-7) în temeiul Regulamentului (CE) nr. 1829/2003 al Parlamentului European şi al Consiliului(Numai textele în limba engleză, franceză şi olandeză sunt autentice)(prezentată de Comisie)EXPUNERE DE MOTIVEPropunerea anexată de decizie a Consiliului se referă la produsele alimentare şi furajele care conţin, sunt compuse sau fabricate din porumb modificat genetic 59122, pentru care Pioneer Overseas Corporation a înaintat autorităţilor competente din Ţările de Jos, la 24 ianuarie 2005, o cerere de introducere pe piaţă, în conformitate cu Regulamentul (CE) nr. 1829/2003 privind produsele alimentare şi furajele modificate genetic.Propunerea anexată se referă, de asemenea, la introducerea pe piaţă a altor produse care conţin sau sunt compuse din porumb 59122, având aceeaşi utilizare ca orice alt soi de porumb, cu excepţia cultivării.La 2 aprilie 2007, Autoritatea Europeană pentru Siguranţa Alimentară (denumită în continuare EFSA) a emis aviz favorabil în conformitate cu articolele 6 şi 18 din Regulamentul (CE) nr. 1829/2003 şi a concluzionat că este puţin probabil ca prin introducerea pe piaţă a produselor care conţin, sunt compuse sau fabricate din porumb 59122, astfel cum este descris în cerere, să se producă efecte negative asupra sănătăţii umane sau animale sau asupra mediului[1].În acest context, la 25 iunie 2007, a fost înaintat spre votare Comitetului permanent pentru lanţul alimentar şi sănătatea animală un proiect de decizie a Comisiei de autorizare a introducerii pe piaţa comunitară a produselor care conţin, sunt compuse sau fabricate din porumb modificat genetic 59122. Comitetul nu a emis niciun aviz: cincisprezece state membre (197 de voturi) au votat în favoarea proiectului, şapte state membre (52 de voturi) au votat împotriva acestuia, patru state membre (69 de voturi) s-au abţinut, iar un stat membru (27 de voturi) nu a fost reprezentat.Prin urmare, în temeiul articolului 35, alineatul (2) din Regulamentul (CE) nr. 1829/2003 şi în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziţie trei luni în care să hotărască cu majoritate calificată, şi să informeze Parlamentul.Propunere deDECIZIE A CONSILIULUIde autorizare a introducerii pe piaţă a produselor care conţin, sunt compuse sau fabricate din porumb modificat genetic 59122 (DAS-59122-7) în temeiul Regulamentului (CE) nr. 1829/2003 al Parlamentului European şi al Consiliului(Numai textele în limba engleză, franceză şi olandeză sunt autentice) (Text cu relevanţă pentru SEE)CONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CE) nr. 1829/2003 al Parlamentului European şi al Consiliului din 22 septembrie 2003 privind produsele alimentare şi furajele modificate genetic[2], în special articolele 7 alineatul (3) şi 19 alineatul (3),întrucât:(1) La 24 ianuarie 2005, Pioneer Overseas Corporation a prezentat autorităţilor competente din Ţările de Jos, în numele Pioneer Overseas Corporation şi Dow AgroSciences Europe, o cerere, în conformitate cu articolele 5 şi 17 din Regulamentul (CE) nr. 1829/2003, pentru introducerea pe piaţă a produselor şi ingredientelor alimentare şi a furajelor care conţin, sunt compuse sau fabricate din porumb 59122 (denumită în continuare „cererea”).(2) Cererea se referă, de asemenea, la introducerea pe piaţă a altor produse care conţin sau sunt compuse din porumb 59122, având aceeaşi utilizare ca orice alt soi de porumb, cu excepţia cultivării. Prin urmare, în conformitate cu dispoziţiile articolelor 5 alineatul (5) şi 17 alineatul (5) din Regulamentul (CE) nr. 1829/2003, cererea include datele şi informaţiile prevăzute în anexele III şi IV la Directiva 2001/18/CE a Parlamentului European şi a Consiliului din 12 martie 2001 privind diseminarea deliberată în mediu a organismelor modificate genetic şi de abrogare a Directivei 90/220/CEE a Consiliului[3], precum şi informaţii şi concluzii cu privire la evaluarea riscului efectuată în conformitate cu principiile stabilite în anexa II la Directiva 2001/18/CE.(3) La 2 aprilie 2007, Autoritatea Europeană pentru Siguranţa Alimentară (EFSA) a emis aviz favorabil în conformitate cu articolele 6 şi 18 din Regulamentul (CE) nr. 1829/2003 şi a concluzionat că este puţin probabil ca prin introducerea pe piaţă a produselor care conţin, sunt compuse sau fabricate din porumb 59122, astfel cum este descris în cerere (denumite în continuare „produsele”), să se producă efecte negative asupra sănătăţii umane sau animale sau asupra mediului[4]. În avizul său, EFSA a luat în considerare toate întrebările specifice şi problemele semnalate de către statele membre în cadrul consultării autorităţilor naţionale competente prevăzută la articolele 6 alineatul (4) şi 18 alineatul (4) din regulament.(4) În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de către solicitanţi, este în conformitate cu utilizarea prevăzută a produselor.(5) Având în vedere consideraţiile de mai sus, ar trebui acordată autorizaţia pentru produsele în cauză.(6) Trebuie alocat un identificator unic fiecărui OMG, în conformitate cu dispoziţiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare şi alocare a unor identificatori unici pentru organismele modificate genetic[5].(7) Pe baza avizului emis de către EFSA, pentru produsele şi ingredientele alimentare şi furajele care conţin, sunt compuse sau fabricate din porumb 59122, nu este nevoie de alte cerinţe specifice de etichetare decât cele prevăzute la articolele 13 alineatul (1) şi 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizaţiei acordate prin prezenta decizie, etichetarea furajelor care conţin sau sunt compuse din OMG şi a altor produse decât cele alimentare şi furaje care conţin sau sunt compuse din OMG necesitând autorizaţie, trebuie să fie completată cu o indicaţie clară, conform căreia produsele în cauză nu se folosesc pentru cultivare.(8) În mod similar, avizul EFSA nu justifică impunerea unor condiţii sau restricţii specifice pentru introducerea pe piaţă şi/sau condiţii sau restricţii specifice pentru folosire şi manipulare, inclusiv a unor cerinţe de monitorizare după introducerea pe piaţă sau a unor condiţii specifice pentru protejarea unor ecosisteme/unui mediu special şi/sau a regiunilor geografice, astfel cum este prevăzut la articolele 6 alineatul (5) litera (e) şi 18 alineatul (5) litera (e) din Regulamentul (CE) nr. 1829/2003.(9) Toate informaţiile relevante privind autorizarea produselor trebuie introduse în registrul comunitar al produselor alimentare şi furajelor modificate genetic, în conformitate cu dispoziţiile Regulamentului (CE) nr. 1829/2003.(10) Articolul 4 alineatul (6) din Regulamentul (CE) nr. 1830/2003 al Parlamentului European şi al Consiliului din 22 septembrie 2003 privind trasabilitatea şi etichetarea organismelor modificate genetic şi trasabilitatea produselor destinate alimentaţiei umane sau animale, produse din organisme modificate genetic, şi de modificare a Directivei 2001/18/CE[6] stabileşte cerinţele de etichetare a produselor care conţin sau sunt compuse din OMG.(11) Prezenta decizie se notifică prin Centrul de informare pentru prevenirea riscurilor biotehnologice părţilor semnatare ale Protocolului de la Cartagena privind biosiguranţa referitor la Convenţia privind diversitatea biologică, în conformitate cu articolul 9 alineatul (1) şi articolul 15 alineatul (2) litera (c) din Regulamentul (CE) nr. 1946/2003 al Parlamentului European şi al Consiliului din 15 iulie 2003 privind deplasările transfrontaliere de organisme modificate genetic[7].(12) Comitetul permanent pentru lanţul alimentar şi sănătatea animală nu a emis un aviz în termenul stabilit de preşedinte.ADOPTĂ PREZENTA DECIZIE:Articolul 1 Organismul modificat genetic şi identificatorul unicIdentificatorul unic DAS-59122-7 este alocat, în conformitate cu Regulamentul (CE) nr. 65/2004, porumbului modificat genetic ( Zea mays L.) 59122, astfel cum este specificat la punctul (b) al anexei la prezenta decizie.Articolul 2 AutorizaţiaUrmătoarele produse sunt autorizate în sensul articolelor 4 alineatul (2) şi 16 alineatul (2) din Regulamentul (CE) nr. 1829/2003, în conformitate cu condiţiile stabilite în prezenta decizie:(a) produse şi ingrediente alimentare care conţin, sunt compuse sau fabricate din porumb DAS-59122-7;(b) furaje care conţin, sunt compuse sau fabricate din porumb DAS-59122-7;(c) produse, altele decât cele alimentare şi furajele care conţin sau sunt compuse din porumb DAS-59122-7, având aceeaşi utilizare ca orice alt soi de porumb, cu excepţia cultivării.Articolul 3 Etichetarea1. În sensul cerinţelor de etichetare stabilite la articolele 13 alineatul (1) şi 25 alineatul (2) din Regulamentul (CE) nr. 1829/2003 şi la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Cuvintele „nu este destinat cultivării” apar pe eticheta şi în documentele însoţitoare ale produselor care conţin sau sunt compuse din porumb DAS-59122-7 menţionate la articolul 2 literele (b) şi (c).Articolul 4 Monitorizarea efectelor asupra mediului1. Titularii autorizaţiei se asigură că planul de monitorizare a efectelor asupra mediului este instituit şi pus în aplicare, astfel cum este stabilit la litera (h) din anexă.2. Titularii autorizaţiei prezintă Comisiei rapoarte anuale cu privire la punerea în aplicare şi rezultatele activităţilor stabilite în planul de monitorizare.Articolul 5 Registrul comunitarInformaţiile din anexa la prezenta decizie trebuie introduse în registrul comunitar al produselor alimentare şi furajelor modificate genetic, în conformitate cu dispoziţiile articolului 28 din Regulamentul (CE) nr. 1829/2003.Articolul 6 Titularii autorizaţiei1. Titularii autorizaţiei sunt:(a) Pioneer Overseas Corporation, Belgia, reprezentând Pioneer Hi-Bred International, Statele Unite;precum şi(b) Dow AgroSciences Europe, Regatul Unit, reprezentând Mycogen Seeds, Statele Unite.2. Ambii titulari ai autorizaţiei sunt responsabili pentru îndeplinirea obligaţiilor care se impun titularilor autorizaţiilor prin prezenta decizie şi prin Regulamentul (CE) nr. 1829/2003.Articolul 7 ValabilitateaPrezenta decizie se aplică pentru o perioadă de zece ani de la data notificării sale.Articolul 8 DestinatariPrezenta decizie se adresează:(a) Pioneer Overseas Corporation, Avenue des Arts 44, B-1040 Bruxelles, Belgiaprecum şi(b) Dow AgroSciences Europe Ltd., European Development Centre, 3 Milton Park, Abingdon , Oxon OX14 4RN, Regatul UnitAdoptată la Bruxelles,Pentru ConsiliuPreşedinteleANEXĂ(a) Solicitanţii şi titularii autorizaţiei:Numele: Pioneer Overseas CorporationAdresa: Avenue des Arts 44, B-1040 Bruxelles, BelgiaÎn numele Pioneer Hi-Bred International, Inc., 7250 NW 62nd Avenue, P. O. Box 552, Johnston, IA 50131-0552, Statele Unite;precum şiNumele: Dow AgroSciences Europe Ltd.Adresa: European Development Centre, 3 Milton Park, Abingdon, Oxon OX14 4RN, Regatul UnitÎn numele Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, Statele Unite.(b) Denumirea şi specificaţiile produselor:(1) Produse şi ingrediente alimentare care conţin, sunt compuse sau fabricate din porumb DAS-59122-7;(2) Furaje care conţin, sunt compuse sau fabricate din porumb DAS-59122-7;(3) Produse, altele decât cele alimentare şi furajele care conţin sau sunt compuse din porumb DAS-59122-7, având aceeaşi utilizare ca orice alt soi de porumb, cu excepţia cultivării.Porumbul modificat genetic DAS-59122-7, astfel cum este prezentat în cerere, exprimă proteinele Cry34Ab1 şi Cry35Ab1 care conferă rezistenţă la anumite insecte coleoptere, cum ar fi larvele viermilor vestici ai rădăcinilor porumbului ( Diabrotica spp.) şi proteina PAT, utilizată ca marcator de selecţie, care conferă toleranţă la erbicidul glusofinat de amoniu.(c) Etichetarea:(1) În sensul cerinţelor de etichetare stabilite la articolele 13 alineatul (1) şi 25 alineatul (2) din Regulamentul (CE) nr. 1829/2003 şi la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.(2) Cuvintele „nu este destinat cultivării” apar pe eticheta şi în documentele însoţitoare ale produselor care conţin sau sunt compuse din porumb DAS-59122-7 menţionate la articolul 2 literele (b) şi (c).(d) Metoda de detecţie:-  Metode cantitative PCR în timp real în funcţie de eveniment pentru porumbul modificat genetic DAS-59122-7.-  Validată de laboratorul comunitar de referinţă, înfiinţat în temeiul Regulamentului (CE) nr. 1829/2003 şi publicată la adresa http://gmo-crl.jrc.it/statusofdoss.htm-  Material de referinţă: ERM®-BF424 disponibil prin intermediul Centrului Comun de Cercetare (CCC) al Comisiei Europene, Institutul pentru Materiale de Referinţă şi Măsurători (IRMM), la adresa http://www.irmm.jrc.be/html/reference_materials_catalogue/index.htm(e) Identificator unic:DAS-59122-7(f) Informaţii necesare în conformitate cu anexa II la Protocolul de la Cartagena privind biosiguranţa referitor la Convenţia privind diversitatea biologică:Centrul de informare pentru prevenirea riscurilor biotehnologice, înregistrare ID: a se vedea [ a se completa după notificare ](g) Condiţii sau restricţii privind introducerea pe piaţă, folosirea sau manipularea produselor:Nu sunt necesare.(h) Planul de monitorizare:Planul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet ](i) Cerinţe de monitorizare după introducerea pe piaţă a produselor alimentare destinate consumului uman:Nu sunt necesare.Notă: Linkurile către documentele relevante pot necesita modificări pe parcurs. Respectivele modificări vor fi făcute publice prin intermediul actualizării registrului comunitar al produselor alimentare şi furajelor modificate genetic. [1] http://www.efsa.europa.eu/en/science/gmo/gm_ff_applications/more_info/809.html[2] JO L 268, 18.10.2003, p. 1. Regulament, astfel cum a fost modificat prin Regulamentul (CE) nr. 1981/2006 al Comisiei (JO L 368, 23.12.2006, p. 99).[3] JO L 106, 17.4.2001, p. 1. Directivă, astfel cum a fost modificată ultima dată prin Regulamentul (CE) nr. 1830/2003 (JO L 268, 18.10.2003, p. 24).[4] http://www.efsa.europa.eu/en/science/gmo/gm_ff_applications/more_info/809.html[5] JO L 10, 16.1.2004, p. 5.[6] JO L 268, 18.10.2003, p. 24.[7] JO L 287, 5.11.2003, p. 1.


               COMISIA EUROPEANĂ
            Bruxelles, 21.3.2017
            COM(2017) 133 final
            2017/0059(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt instituit de Convenția regională cu privire la regulile de origine preferențiale pan-euro-mediteraneene, în ceea ce privește modificarea apendicelui II la convenție

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Convenția regională cu privire la regulile de origine preferențiale pan-euro-mediteraneene
                     1
                   (denumită în continuare „convenția”) stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante.

                  Articolul 1 din apendicele II la convenție prevede că părțile contractante pot aplica, în cadrul schimburilor lor comerciale bilaterale, dispoziții speciale care derogă de la dispozițiile generale prevăzute în apendicele I. Respectivele dispoziții speciale sunt prevăzute în anexele la apendicele II.

                  Comitetul mixt al Acordului central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii Europene (denumite în continuare „părți la CEFTA”), a introdus, prin Decizia 3/2015 din 26 noiembrie 2015
                     2
                  , o posibilitate de drawback al taxelor și de cumul integral în cadrul schimburilor comerciale dintre părțile la CEFTA. Toate părțile la CEFTA sunt părți contractante la convenție.

                  Decizia 3/2015 a Comitetului mixt CEFTA prevede dispoziții care derogă de la dispozițiile prevăzute în apendicele I la convenție și, prin urmare, este necesară modificarea apendicelui II la convenție. În primul rând, este vorba despre o derogare de la prevederile articolului 14 din apendicele I, care formulează principiul interzicerii drawbackului taxelor. În al doilea rând, este o derogare de la prevederile articolului 3 din apendicele I privind cumulul, deoarece cumulul integral nu este reglementat de această dispoziție.

                  Celelalte dispoziții ale deciziei 3/2015 asigură punerea în aplicare în bune condiții a respectivelor dispoziții derogatorii.

                  În același timp, se garantează că dispozițiile derogatorii nu au niciun efect asupra schimburilor comerciale cu alte părți contractante la convenție. Articolul 1 din Decizia 3/2015 prevede că produsele care au dobândit caracterul de produs originar într-o parte la CEFTA prin aplicarea respectivelor derogări sunt excluse de la cumul în temeiul dispozițiilor generale ale convenției.

                  Articolul 4 alineatul (3) din convenție prevede că modificările aduse convenției și apendicelor se adoptă prin decizia Comitetului mixt al convenției. În conformitate cu articolul 3 alineatul (2), Comitetul mixt hotărăște în unanimitate.

               •Coerența cu dispozițiile existente în domeniul de politică

                  Trebuie menționat faptul că derogări similare se aplică deja în cadrul schimburilor comerciale între anumite părți contractante.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Temeiul juridic al deciziei Consiliului este articolul 207 coroborat cu articolul 218 alineatul (9) din Tratatul privind funcționarea Uniunii Europene.

               Articolul 218 alineatul (9) din Tratatul privind funcționarea Uniunii Europene (TFUE) prevede că, în cazul în care un organism creat printr-un acord internațional trebuie să adopte o decizie cu efecte juridice, Consiliul, la propunerea Comisiei sau a Înaltului Reprezentant al Uniunii pentru afaceri externe și politica de securitate, adoptă o decizie de stabilire a poziției care trebuie adoptată în numele Uniunii.

               Decizia care urmează să fie luată de Comitetul mixt al Convenției intră sub incidența acestei dispoziții.

               •Subsidiaritatea (în cazul competențelor neexclusive)

                  Propunerea intră în sfera competenței exclusive a Uniunii.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultările cu părțile interesate

               Părțile contractante la convenție și statele membre au fost informate cu privire la cerere cu ocazia reuniunii Comitetului mixt al convenției din 28 septembrie 2016.

               •Obținerea și utilizarea competențelor de specialitate

                  Nu este necesar să se recurgă la expertiză externă.

               •Evaluarea impactului

                  Derogările cu privire la care UE trebuie să adopte o poziție în cadrul Comitetului mixt al convenției se referă numai la schimburile comerciale preferențiale dintre părțile la CEFTA. Prin urmare, nu este necesară o evaluare a impactului.

               4.IMPLICAȚII BUGETARE

                  Nu se aplică.

               2017/0059 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt instituit de Convenția regională cu privire la regulile de origine preferențiale pan-euro-mediteraneene, în ceea ce privește modificarea apendicelui II la convenție

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)La 1 ianuarie 2012, a intrat în vigoare Convenția regională cu privire la regulile de origine preferențiale pan-euro-mediteraneene
                  3
                (denumită în continuare „convenția”), care stabilește regulile de origine a mărfurilor comercializate în contextul acordurilor de liber schimb dintre țările din zona pan-euro-mediteraneeană, precum și cu țările care sunt părți la procesul de stabilizare și de asociere al Uniunii.

               (2)Articolul 1 din apendicele II la convenție prevede că părțile contractante pot aplica, în cadrul schimburilor lor comerciale bilaterale, dispoziții speciale care derogă de la dispozițiile generale prevăzute în apendicele I la convenția menționată. Respectivele dispoziții speciale sunt prevăzute în anexele la apendicele II.

               (3)Comitetul mixt instituit de Acordul central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii (denumite în continuare „părți la CEFTA”), a adoptat la 26 noiembrie 2015 Decizia 3/2015 care prevede dispoziții speciale de derogare de la dispozițiile prevăzute în apendicele I la convenție.

               (4)Decizia 3/2015 urmărește facilitarea schimburilor comerciale dintre părțile la CEFTA prin relaxarea condițiilor de cumul prevăzute la articolul 3 din apendicele I la convenție referitor la cumulul de origine și prin eliminarea interzicerii drawbackului sau a scutirii de taxe vamale, prevăzute la articolul 14 din apendicele I la convenție. Dispozițiile derogatorii se aplică numai pentru a stabili originea mărfurilor din cadrul schimburilor comerciale dintre părțile la CEFTA.

               (5)Respectivele dispoziții speciale care derogă de la dispozițiile prevăzute în apendicele I ar trebui stipulate într-o nouă anexă privind schimburile comerciale reglementate de Acordul central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii Europene, anexă care trebuie să fie inclusă în apendicele II. Apendicele II la convenție ar trebui modificat în consecință.

               (6)Prin urmare, poziția Uniunii în cadrul Comitetului mixt al convenției ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată de Uniunea Europeană în cadrul Comitetului mixt al Convenției regionale cu privire la regulile de origine preferențiale pan-euro-mediteraneene, în ceea ce privește modificarea apendicelui II la convenție, se bazează pe proiectul de decizie al Comitetului mixt anexat la prezenta decizie.

               Reprezentanții Uniunii în cadrul Comitetului mixt pot accepta modificări minore ale proiectului de decizie, fără a mai fi necesară o nouă decizie a Consiliului.

               Articolul 2

               După adoptare, decizia Comitetului mixt se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  JO L 54, 26.2.2013, p. 4.

                     (2)

                     http://cefta.int/wp-content/uploads/2016/05/Decision-No_3_2015_Amending-Decison-No-3-2013-1.pdf

                     (3)
                  JO L 54, 26.2.2013, p. 4.

    ---documentbreak---

               COMISIA EUROPEANĂ
            Bruxelles, 21.3.2017
            COM(2017) 133 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt instituit de Convenția regională cu privire la regulile de origine preferențiale pan-euro-mediteraneene, în ceea ce privește modificarea apendicelui II la convenție

               APENDICE

               DECIZIE A COMITETULUI MIXT AL CONVENȚIEI REGIONALE cu privire la regulile de origine preferențiale pan-euro-mediteraneene

               Nr.

               din

               de modificare a dispozițiilor apendicelui II la Convenția regională cu privire la regulile de origine preferențiale pan-euro-mediteraneene, prin introducerea posibilității de drawback al taxelor și de cumul integral în cadrul schimburilor comerciale reglementate de Acordul central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii Europene

               Comitetul mixt,

               având în vedere Convenția regională cu privire la regulile de origine preferențiale pan-euro-mediteraneene
                  1
               , denumită în continuare „convenția”,

               întrucât:

               (1)Articolul 1 alineatul (2) din convenție prevede că Apendicele II cuprinde o serie de dispoziții speciale aplicabile între anumite părți contractante și care derogă de la dispozițiile prevăzute în apendicele I.

               (2)Articolul 1 din apendicele II la convenție prevede că părțile contractante pot aplica, în cadrul schimburilor lor comerciale bilaterale, dispoziții speciale care derogă de la dispozițiile prevăzute în apendicele I și că respectivele dispoziții sunt prevăzute în anexele la apendicele II.

               (3)Republica Serbia, în calitate de președinte al Subcomitetului CEFTA pentru aspecte vamale și reguli de origine din cadrul Acordului central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii Europene (denumite în continuare „părți CEFTA”), a informat secretariatul Comitetului mixt al convenției cu privire la Decizia 3/2015 din 26 noiembrie 2016 a Comitetului mixt al Acordului central european de comerț liber privind introducerea posibilității de drawback al taxelor și de cumul integral în cadrul schimburilor comerciale dintre Republica Moldova și participanții la procesul de stabilizare și de asociere al Uniunii Europene în cadrul CEFTA.

               (4)Conform articolului 4 alineatul (3) litera (a) din convenție, Comitetul mixt adoptă în unanimitate modificările aduse convenției, inclusiv modificările apendicelor,

               ADOPTĂ PREZENTA DECIZIE:

               Articolul 1

               Apendicele II la convenție, care cuprinde derogările de la dispozițiile prevăzute în apendicele I la convenție, se modifică și se completează prin anexele XIII, G și H la apendicele II la convenție, care figurează în anexele la prezenta decizie.

               Articolul 2

               Anexele XIII, G și H la apendicele II la convenție, care figurează în anexele la prezenta decizie, precizează condițiile de aplicare a interzicerii drawbackului taxelor și a cumulului integral în cadrul schimburilor comerciale dintre părțile la CEFTA.

               Articolul 3

               Anexele fac parte integrantă din prezenta decizie.

               Articolul 4

               Prezenta decizie intră în vigoare la data adoptării sale de către Comitetul mixt.

               Data aplicării este...

               Adoptată la Bruxelles,

                  Pentru Comitetul mixt

                  Președintele

               Anexa I

               Anexa XIII la apendicele II

               Schimburile comerciale reglementate de Acordul central european de comerț liber (CEFTA), la care sunt părți Republica Moldova și participanții la procesul de stabilizare și de asociere al Uniunii Europene

               Articolul 1

               Excluderile de la cumulul de origine

               Produsele care au dobândit caracterul de produs originar prin aplicarea dispozițiilor prevăzute în prezenta anexă sunt excluse de la cumulul prevăzut la articolul 3 din apendicele I.

               Articolul 2

               Cumulul de origine

               În scopul punerii în aplicare a articolului 2 alineatul (1) litera (b) din apendicele I, prelucrările sau transformările efectuate în Republica Moldova sau participanții la procesul de stabilizare și de asociere al Uniunii Europene (denumite în continuare „părți la CEFTA”) sunt considerate a fi fost efectuate în orice altă parte la CEFTA dacă produsele obținute suferă prelucrări sau transformări ulterioare în partea în cauză. Atunci când, în conformitate cu prezenta dispoziție, produsele originare sunt obținute în două sau mai multe dintre părțile respective, ele sunt considerate ca fiind originare dintr-o parte la CEFTA numai dacă prelucrările sau transformările sunt mai ample decât operațiunile menționate la articolul 6 din apendicele I.

               Articolul 3

               Dovezi de origine

               1. Fără a aduce atingere articolului 16 alineatele (4) și (5) din apendicele I, un certificat de circulație a mărfurilor EUR.1 este emis de autoritățile vamale ale unei părți la CEFTA dacă produsele în cauză pot fi considerate produse originare dintr-o parte la CEFTA, cu aplicarea cumulului menționat la articolul 2 din prezenta anexă, și dacă îndeplinesc celelalte condiții din apendicele I.

               2. Fără a aduce atingere articolului 21 alineatele (2) și (3) din apendicele I, o declarație de origine poate fi întocmită dacă produsele în cauză pot fi considerate produse originare dintr-o parte la CEFTA, cu aplicarea cumulului menționat la articolul 2 din prezenta anexă, și dacă îndeplinesc celelalte condiții din apendicele I.

               Articolul 4

               Declarațiile furnizorului

               1. Atunci când se emite un certificat de circulație a mărfurilor EUR.1 sau se întocmește o declarație de origine, în una dintre părțile la CEFTA, pentru produse originare la fabricarea cărora au fost utilizate mărfuri provenite din alte părți la CEFTA, care au fost supuse unor prelucrări sau transformări în părțile respective fără să fi obținut caracterul originar preferențial, se ține seama de declarația furnizorului dată pentru aceste mărfuri în conformitate cu prezentul articol.

               2. Declarația furnizorului menționată la alineatul (1) din prezentul articol servește drept dovadă a prelucrărilor sau a transformărilor la care au fost supuse mărfurile respective în părțile la CEFTA, pentru a determina dacă produsele la fabricarea cărora s-au folosit mărfurile respective pot fi considerate produse originare din părțile CEFTA sau care îndeplinesc celelalte condiții din apendicele I.

               3. Cu excepția cazurilor menționate la alineatul (4) din prezentul articol, furnizorul întocmește o declarație separată pentru fiecare transport de mărfuri, după modelul prevăzut în anexa G la prezentul apendice, pe o foaie de hârtie anexată la factură, la bonul de livrare sau la orice alt document comercial, descriind mărfurile respective suficient de detaliat pentru a putea fi identificate.

               4. În cazul în care un furnizor livrează în mod regulat unui anumit client mărfuri prelucrate sau transformate în părțile la CEFTA, al căror mod de prelucrare sau transformare se estimează a rămâne constant o lungă perioadă de timp, furnizorul în cauză poate prezenta o singură declarație (denumită în continuare „declarația pe termen lung a furnizorului”), care acoperă transporturile ulterioare ale mărfurilor respective.

               În mod normal, o declarație pe termen lung a furnizorului poate fi valabilă timp de cel mult un an de la data întocmirii sale. Autoritatea vamală a unei părți la CEFTA în care este întocmită declarația stabilește condițiile în care pot fi utilizate perioade mai lungi de timp.

               Declarația pe termen lung a furnizorului este întocmită de furnizor după modelul prevăzut în anexa H la prezentul apendice și descrie mărfurile respective suficient de detaliat pentru a putea fi identificate. Declarația este furnizată clientului în cauză înainte sau odată cu livrarea primului transport de mărfuri care face obiectul declarației.

               Furnizorul își informează de îndată clientul dacă declarația pe termen lung nu mai corespunde mărfurilor livrate.

               5. Declarația furnizorului menționată la alineatele (3) și (4) din prezentul articol se dactilografiază sau se imprimă în limba engleză, conform dispozițiilor de drept intern al părții la CEFTA în care este întocmită declarația, și poartă semnătura de mână originală a furnizorului. Declarația poate fi redactată și de mână; în acest caz, trebuie scrisă cu cerneală și cu litere de tipar.

               6. Furnizorul care întocmește declarația trebuie să poată prezenta, în orice moment, la cererea autorității vamale a părții la CEFTA în care este întocmită declarația, toate documentele corespunzătoare care dovedesc că informațiile prezentate în declarație sunt corecte.

               Articolul 5

               Documente justificative

               Declarațiile furnizorului care atestă prelucrările sau transformările la care au fost supuse în părțile la CEFTA materialele utilizate, întocmită în una dintre aceste părți, este tratată ca un document menționat la articolul 16 alineatul (3) și la articolul 21 alineatul (5) din apendicele I și la articolul 4 alineatul (6) din prezenta anexă, utilizat pentru a dovedi că produsele care fac obiectul unui certificat de circulație a mărfurilor EUR.1 sau al unei declarații de origine pot fi considerate produse originare dintr-o parte la CEFTA și că îndeplinesc celelalte condiții ale apendicelui I.

               Articolul 6

               Păstrarea declarațiilor furnizorului

               Furnizorul care întocmește o declarație a furnizorului păstrează timp de cel puțin trei ani copii ale declarației și ale tuturor facturilor, ale bonurilor de livrare sau ale oricăror alte documente comerciale la care este anexată declarația, precum și documentele menționate la articolul 4 alineatul (6) din prezenta anexă.

               Furnizorul care întocmește o declarație pe termen lung a furnizorului păstrează timp de cel puțin trei ani copii ale declarației și ale tuturor facturilor, ale bonurilor de livrare sau ale oricăror alte documente comerciale referitoare la mărfurile specificate în respectiva declarație și livrate clientului în cauză, precum și documentele menționate la articolul 4 alineatul (6) din prezenta anexă. Această perioadă se calculează de la data expirării valabilității declarației pe termen lung a furnizorului.

               Articolul 7

               Cooperare administrativă

               Fără a aduce atingere articolelor 31 și 32 din apendicele I, pentru a garanta o aplicare corectă a prezentei anexe, părțile la CEFTA își acordă reciproc asistență, prin intermediul autorităților vamale competente, la verificarea autenticității certificatelor de circulație a mărfurilor EUR.1, a declarațiilor de origine sau a declarațiilor furnizorilor, precum și a exactității informațiilor furnizate în aceste documente.

               Articolul 8

               Verificarea declarațiilor furnizorului

               1. Verificările a posteriori ale declarațiilor furnizorului sau ale declarațiilor pe termen lung ale furnizorului se pot efectua prin sondaj sau ori de câte ori autoritatea vamală a părții în care aceste declarații au fost luate în considerare pentru utilizarea unui certificat de circulație a mărfurilor EUR.1 sau pentru întocmirea unei declarații de origine au îndoieli întemeiate cu privire la autenticitatea documentului sau la corectitudinea informațiilor furnizate în respectivul document.

               2. În scopul punerii în aplicare a alineatului (1) din prezentul articol, autoritatea vamală a părții menționate la alineatul (1) din prezentul articol returnează declarația furnizorului sau declarația pe termen lung a furnizorului și facturile, bonurile de livrare sau alte documente comerciale referitoare la mărfurile care fac obiectul respectivei declarații autorității vamale a părții în care a fost întocmită declarația, indicând, dacă este cazul, motivele de fond sau de formă care stau la baza cererii de verificare.

               În sprijinul cererii de verificare a posteriori, acestea furnizează toate documentele și toate informațiile obținute care sugerează că informațiile din declarația furnizorului sau din declarația furnizorului pe termen lung sunt incorecte.

               3. Verificarea este efectuată de către autoritatea vamală a părții în care a fost întocmită declarația furnizorului sau declarația pe termen lung a furnizorului. În acest scop, ea este abilitată să solicite orice dovezi și să efectueze orice verificare a conturilor furnizorului sau orice alt control pe care îl consideră necesar.

               4. Autoritatea vamală care solicită verificarea este informată în cel mai scurt timp cu privire la rezultatele acesteia. Aceste rezultate trebuie să indice clar dacă informațiile menționate în declarația furnizorului sau în declarația pe termen lung a furnizorului sunt corecte și dacă permit autorităților să stabilească dacă și în ce măsură respectiva declarație a furnizorului ar putea fi luată în considerare pentru eliberarea unui certificat de circulație a mărfurilor EUR.1 sau pentru întocmirea unei declarații de origine.

               Articolul 9

               Sancțiuni

               Se aplică sancțiuni oricărei persoane care întocmește sau dispune întocmirea unui document care conține date incorecte în scopul obținerii unui tratament preferențial pentru produse.

               Articolul 10

               Interzicerea drawbackului sau a scutirii de taxe vamale

               Interdicția prevăzută la articolul 14 alineatul (1) din apendicele I nu se aplică schimburilor comerciale bilaterale dintre părțile la CEFTA.

               ANEXA II

               Anexa G la apendicele II

               Declarația furnizorului cu privire la mărfurile care au fost supuse unor prelucrări sau transformări în părțile la CEFTA fără a obține caracterul originar preferențial

               Declarația furnizorului, al cărei text este prezentat în continuare, trebuie întocmită în conformitate cu notele de subsol. Nu este necesar însă ca notele de subsol să fie reproduse.

               DECLARAȚIA FURNIZORULUI

               cu privire la mărfurile care au fost supuse unor prelucrări sau transformări în părțile la CEFTA fără a obține caracterul originar preferențial

               Subsemnatul, furnizor al mărfurilor menționate în documentul anexat, declar că:

               1. Următoarele materiale, care nu sunt originare din părțile la CEFTA, au fost folosite în părțile la CEFTA la fabricarea acestor mărfuri:

                        Denumirea

                        mărfurilor furnizate (
                           2
                        )

                        Denumirea

                        materialelor neoriginare

                        utilizate

                        Poziția

                        materialelor neoriginare

                        utilizate (
                           3
                        )

                        Valoarea

                        materialelor neoriginare

                        utilizate(
                           4
                        )

                        Valoare totală

               2. Toate celelalte materiale folosite în părțile la CEFTA pentru fabricarea acestor mărfuri sunt originare din părțile la CEFTA;

               3. Următoarele mărfuri au fost supuse unor prelucrări sau transformări în afara unei părți la CEFTA, în conformitate cu articolul 11 din apendicele I la Convenția regională cu privire la regulile de origine preferențiale pan-euro-mediteraneene, unde au dobândit următoarea valoare adăugată totală:

                        Denumirea mărfurilor furnizate

                        ………………………………………….

                        ………………………………………….

                        ………………………………………….

                        ………………………………………….

                        Valoarea adăugată totală dobândită în afara

                        părților la CEFTA
                           5

                        ………………………………………….

                        ………………………………………….

                        ………………………………………….

                        ………………………………………….

                        ………………………………………….

                        (Locul și data)

                        ………………………………………….

                        ………………………………………….

                        ………………………………………….

                        (Adresa și semnătura furnizorului; de asemenea, numele clar al persoanei care semnează declarația)

               ANEXA III

               Anexa H la apendicele II

               Declarația pe termen lung a furnizorului cu privire la mărfurile care au fost supuse unor prelucrări sau transformări în părțile la CEFTA fără a obține caracterul originar preferențial

               Declarația pe termen lung a furnizorului, al cărei text este prevăzut în continuare, trebuie întocmită în conformitate cu notele de subsol. Nu este necesar însă ca notele de subsol să fie reproduse.

               DECLARAȚIA PE TERMEN LUNG A FURNIZORULUI

               cu privire la mărfurile care au fost supuse unor prelucrări sau transformări în părțile la CEFTA fără a obține caracterul originar preferențial

               Subsemnatul, furnizor al mărfurilor menționate în prezentul document, furnizate cu regularitate către …………………………………………
                  6
               , declar că:

               1. Următoarele materiale, care nu sunt originare din părțile la CEFTA, au fost folosite în părțile la CEFTA la fabricarea acestor mărfuri:

                        Denumirea

                        mărfurilor furnizate (
                           7
                        )

                        Denumirea

                        materialelor neoriginare

                        utilizate

                        Poziția

                        materialelor neoriginare

                        utilizate (
                           8
                        )

                        Valoarea

                        materialelor neoriginare

                        utilizate(
                           9
                        )

                        Valoarea totală

               2. Toate celelalte materiale folosite în părțile la CEFTA pentru fabricarea acestor mărfuri sunt originare din părțile la CEFTA;

               3. Următoarele mărfuri au fost supuse unor prelucrări sau transformări în afara unei părți la CEFTA, în conformitate cu articolul 11 din apendicele I la Convenția regională cu privire la regulile de origine preferențiale pan-euro-mediteraneene, unde au dobândit următoarea valoare adăugată totală:

                        Denumirea mărfurilor furnizate

                        Valoarea adăugată totală dobândită în afara părților la CEFTA
                           10

               Prezenta declarație este valabilă pentru toate transporturile ulterioare de aceste mărfuri livrate de la………………………………………………………………

               la ………………………………………………………………..
                  11
               .

               Mă angajez să informez …………………………………………….(1) imediat în cazul în care prezenta declarație nu mai este valabilă.

                        ……………………………………………………….

                        (Locul și data)

                        ………………………………………………………..

                        ………………………………………………………..

                        ………………………………………………………..

                        (Adresa și semnătura furnizorului; de asemenea, numele clar al persoanei care semnează declarația)

                     (1)
                  JO L 54, 26.2.2013, p. 4.

                     (2)
                  Atunci când factura, bonul de livrare sau alt document comercial la care se anexează declarația se referă la diferite tipuri de mărfuri sau la mărfuri care nu conțin materiale neoriginare în aceleași proporții, furnizorul trebuie să le diferențieze în mod clar.
                     Exemplu:
                     Documentul se referă la diverse modele de motoare electrice de la poziția 8501 folosite la fabricarea de mașini de spălat de la poziția 8450. Natura și valoarea materialelor neoriginare folosite la fabricarea acestor motoare variază de la un model la altul. Prin urmare, modelele trebuie diferențiate în prima coloană, iar indicațiile din celelalte coloane trebuie furnizate separat pentru fiecare model, pentru a-i permite producătorului de mașini de spălat să evalueze în mod corect caracterul originar al produselor sale în funcție de modelul motorului electric pe care îl folosește.

                     (3)
                  Indicațiile solicitate în aceste coloane se furnizează numai dacă sunt necesare.Exemple:Regula aplicabilă articolelor de îmbrăcăminte de la ex capitolul 62 precizează că se pot folosi fire neoriginare. În cazul în care un producător de articole de îmbrăcăminte din Serbia utilizează țesături importate din Muntenegru și obținute în această țară prin țeserea de fire neoriginare, este suficient ca furnizorul din Muntenegru să descrie în declarația sa materialele neoriginare folosite ca fire, fără indicarea poziției și a valorii acestor fire.Un producător de sârmă din fier de la poziția 7217 care a produs sârma din bare de fier neoriginare trebuie să indice în a doua coloană „bare de fier”. În cazul în care sârma urmează să fie folosită la fabricarea unui utilaj în privința căruia regula limitează proporția de materialele neoriginare folosite la o anumită valoare procentuală, este necesar ca în coloana a treia să se precizeze valoarea barelor neoriginare.

                     (4)
                  „Valoarea materialelor” înseamnă valoarea în vamă la momentul importului materialelor neoriginare utilizate sau, dacă aceasta nu este cunoscută și nu poate fi stabilită, primul preț verificabil plătit pentru aceste materiale în părțile la CEFTA. Valoarea exactă a fiecărui material neoriginar folosit trebuie indicată per unitate de mărfuri menționate în prima coloană.

                     (5)
                  „Valoarea adăugată totală” înseamnă totalitatea costurilor acumulate în afara părților la CEFTA, inclusiv valoarea tuturor materialelor adăugate acolo. Valoarea adăugată totală exactă dobândită în afara părților la CEFTA trebuie precizată per unitate de mărfuri menționate în prima coloană.

                     (6)
                  Numele și adresa clientului.

                     (7)
                  Atunci când factura, bonul de livrare sau alt document comercial la care se anexează declarația se referă la diferite tipuri de mărfuri sau la mărfuri care nu conțin materiale neoriginare în aceleași proporții, furnizorul trebuie să le diferențieze în mod clar. Exemplu: Documentul se referă la diverse modele de motoare electrice de la poziția 8501 folosite la fabricarea de mașini de spălat de la poziția 8450. Natura și valoarea materialelor neoriginare folosite la fabricarea acestor motoare variază de la un model la altul. Prin urmare, modelele trebuie diferențiate în prima coloană, iar indicațiile din celelalte coloane trebuie furnizate separat pentru fiecare model, pentru a-i permite producătorului de mașini de spălat să evalueze în mod corect caracterul originar al produselor sale în funcție de modelul motorului electric pe care îl folosește.

                     (8)
                  Indicațiile solicitate în aceste coloane se furnizează numai dacă sunt necesare.Exemple:Regula aplicabilă articolelor de îmbrăcăminte de la ex capitolul 62 precizează că se pot folosi fire neoriginare. În cazul în care un producător de articole de îmbrăcăminte din Serbia utilizează țesături importate din Muntenegru și obținute în această țară prin țeserea de fire neoriginare, este suficient ca furnizorul din Muntenegru să descrie în declarația sa materialele neoriginare folosite ca fire, fără indicarea poziției și a valorii acestor fire. Un producător de sârmă din fier de la poziția 7217 care a produs sârma din bare de fier neoriginare trebuie să indice în a doua coloană „bare de fier”. În cazul în care sârma urmează să fie folosită la fabricarea unui utilaj în privința căruia regula limitează proporția de materialele neoriginare folosite la o anumită valoare procentuală, este necesar ca în coloana a treia să se precizeze valoarea barelor neoriginare.

                     (9)
                  „Valoarea materialelor” înseamnă valoarea în vamă la momentul importului materialelor neoriginare utilizate sau, dacă aceasta nu este cunoscută și nu poate fi stabilită, primul preț verificabil plătit pentru aceste materiale în părțile la CEFTA.
                     Valoarea exactă a fiecărui material neoriginar folosit trebuie indicată per unitate de mărfuri menționate în prima coloană.

                     (10)
                  „Valoarea adăugată totală” înseamnă totalitatea costurilor acumulate în afara părților la CEFTA, inclusiv valoarea tuturor materialelor adăugate acolo. Valoarea adăugată totală exactă dobândită în afara părților la CEFTA trebuie precizată per unitate de mărfuri menționate în prima coloană.

                     (11)
                  A se introduce datele. Perioada de valabilitate a declarației pe termen lung a furnizorului nu ar trebui să depășească în mod normal 12 luni, sub rezerva condițiilor prevăzute de autoritățile vamale ale țării în care se întocmește declarația pe termen lung a furnizorului.